Document ID: 32006D0257

KOMISIJAS LĒMUMS
(2006. gada 9. februāris),
ar kuru groza Lēmumu 96/335/EK, ar ko izveido kosmētikas līdzekļu sastāvdaļu uzskaitījumu un kopēju nomenklatūru
(Dokuments attiecas uz EEZ)
(2006/257/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1), un jo īpaši tās 5.a panta 3. punktu un 7. panta 2. punktu,
apspriedusies ar Zinātnisko komiteju gala patērētājiem paredzēto kosmētikas līdzekļu un nepārtikas preču jautājumos,
tā kā:
(1)
Saskaņā ar attiecīgās nozares pārstāvju sniegto informāciju ir jāatjaunina Lēmuma 96/335/EK (2) pielikumā esošais kosmētikas līdzekļu sastāvdaļu uzskaitījums un kopējā nomenklatūra.
(2)
Lēmuma 96/335/EK pielikuma I iedaļa ir jāatjaunina, lai nodrošinātu dažu esošo, kā arī jaunu ierakstu zinātnisko pareizību un derīgumu un lai precizētu ar botāniku saistītos ierakstus, kā arī funkciju definīcijas un klases.
(3)
Izrādījies, ka ir būtiski jāpārskata Lēmuma 96/335/EK pielikumā paredzētie nomenklatūras pamatprincipi, lai padarītu tos skaidrākus un pielāgotu izmaiņām Kosmētikas līdzekļu sastāvdaļu vienotajā starptautiskajā nomenklatūrā (INCI).
(4)
Lēmuma 96/335/EK pielikumā esošais saīsinājumu saraksts ir jāpielāgo, ņemot vērā jaunu sastāvdaļu iekļaušanu uzskaitījumā.
(5)
Tādēļ attiecīgi jāgroza Lēmums 96/335/EK.
(6)
Šajā lēmumā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
IR NOLĒMUSI ŠĀDI.
Vienīgais pants
Lēmuma 96/335/EK pielikumu groza saskaņā ar šā lēmuma pielikumu.
Briselē, 2006. gada 9. februārī

Labels: 1
19